Foreningen engasjerte seg i humanitært arbeid for vanskeligstilte mødre («trængende Koner fornemlig af Almuesklassen») og bedring av barselomsorgen. Den ble en tidlig forløper til den organiserte kvinnesaksbevegelsen, som foreningens stiftere bidro til å legge grunnlaget for, bl.a. gjennom Kristiania Læseforening for Kvinder som Maribo var drivkraften i etableringen av. Stifterne og «direktricene» samarbeidet også i andre foreninger; både Wegner og Maribo satt i lang tid i styret i Understøttelsesselskabet for Husarme, som ble grunnlagt i Christiania i 1838. Understøttelsesselskabet var imidlertid ikke en kvinneorganisasjon.